װאָס ביזטוּ קאָטינקע באַרוגעז?

אױפֿגענוּמען בײ יצחק קאַצענעלסאָן, לאָדז

װאָס ביִזטוּ קאָטינקע באַרוגעז,

װאָס געהסטוּ אַראָבגעלאָזט די נאָז?

אױ, אפֿשר װילסטוּ װיִסען פֿוּן מײן יחוּס

אוּן פֿוּן װאָנען אוּן פֿוּן װאָס.

מײן טאָטע איז אַ שמאָרעװאָזניִק,

דיִ מאָמע גנב´עט פֿיש אין מאַרק;

אוּן דער ברוּדער איז אַ קאַרטאָזשניק,

אוּן דיִ שװעסטער ... טי די דיִ די דיִ די דיִ די דאָם ...

דער פֿעטער איִז געשטאַנען אין דיִ ראָגעז,

דיִ מוּמע - אַ הענדלערקע אין גאַס;

אוּן דער ברוּדער זיִצט איִן דיִ אָסטראָגען,

אוּן דיִ שװעסטער ... טיִ דיִ די די דיִ דיִ דיִ דיִ דאָם ...

דער זײדע איִז געװען אַ שוחט,

דיִ באָבע - אַ טוּקערען אין באָד;

אוּן אַלײן בין איִך אַ ממזר,

אוּן גענוּמען בין איִך פֿוּן פּריוּט ...